b'\n_START_ARTICLE_\nMare Pork\n_START_PARAGRAPH_\nMare Pork (neiuna Mare Metssoo; s\xc3\xbcndinud 17. aprillil 1950) on Eesti ps\xc3\xbchholoog, ps\xc3\xbchhoterapeut ja koolitaja._NEWLINE_Ta l\xc3\xb5petas 1968. aastal Tallinna 10. Keskkooli kuldmedaliga. Seej\xc3\xa4rel astus ta \xc3\xb5ppima Tartu \xc3\x9clikooli ps\xc3\xbchholoogia erialale esimesse lendu, kust suunati neljandal kursusel Moskva \xc3\x9clikooli. Moskvas kaitses Mare Pork 1977. aastal ka ps\xc3\xbchholoogiakandidaadi kraadi teemal "\xd0\x98\xd1\x81\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd0\xbd\xd0\xb8\xd0\xb5 \xd0\xbc\xd0\xb5\xd0\xb6\xd0\xbf\xd0\xbe\xd0\xbb\xd1\x83\xd1\x88\xd0\xb0\xd1\x80\xd0\xbd\xd0\xbe\xd0\xb9 \xd0\xb0\xd1\x81\xd0\xb8\xd0\xbc\xd0\xbc\xd0\xb5\xd1\x82\xd1\x80\xd0\xb8\xd0\xb8 \xd0\xb2 \xd0\xbf\xd1\x80\xd0\xbe\xd1\x86\xd0\xb5\xd1\x81\xd1\x81\xd0\xb5 \xd1\x81\xd1\x82\xd0\xb5\xd1\x80\xd0\xb5\xd0\xbe\xd1\x81\xd0\xba\xd0\xbe\xd0\xbf\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb3\xd0\xbe \xd0\xb2\xd0\xbe\xd1\x81\xd0\xbf\xd1\x80\xd0\xb8\xd1\x8f\xd1\x82\xd0\xb8\xd1\x8f", hiljem on ennast t\xc3\xa4iendanud Inglismaal ja Ameerika \xc3\x9chendriikides, sh sta\xc5\xbeeerinud Middletowni N\xc3\xb5ustamiskeskuses ja Yale\'i \xc3\x9clikoolis._NEWLINE_Mare Pork t\xc3\xb6\xc3\xb6tab Tallinna \xc3\x9clikoolis kliinilise ps\xc3\xbchholoogia (emeriit)professorina. Talle kuulub konsultatsioonifirma HR Consulting. Pork on teinud ps\xc3\xbchholoogiakoolitusi Invictas, \xc3\x84rip\xc3\xa4eva koolituskeskuses jt koolitusfirmades. Ta on kuulunud Heateo Sihtasutuse n\xc3\xb5ukokku. Ta on ps\xc3\xbchholoogina n\xc3\xb5ustanud Kristina \xc5\xa0miguni ja Kaia Kanepit_NEWLINE_Mare Pork on kirjutanud ps\xc3\xbchholoogiat tutvustavaid artikleid ajakirjades Director, Pere ja Kodu, Eesti Naine, Kirke jts. Tema sulest on p\xc3\xa4rit eess\xc3\xb5na Shere Hite\'i raamatu "Seks ja \xc3\xa4ri" eestikeelsele t\xc3\xb5lkele (Tartu: Fontese Kirjastus, 2001) ja j\xc3\xa4rels\xc3\xb5na Richard Lepsingeri raamatu "360\xc2\xb0 tagasiside kasutamise kunst ja teadus" t\xc3\xb5lkele (Tallinn: T\xc3\xa4nap\xc3\xa4ev, 2004).'